**10. A feladat a II. világháború utáni magyar történelemre vonatkozik.**

**Válaszoljon a kérdésekre a forrás és ismeretei alapján! 2010 máj**

„Magyarország politikai rendőrségének 80 százaléka kommunistákból áll. Így tehát

lényegében a mi kezünkben van. […] Valamennyi politikai pártban vannak

embereink. Sikerült beszerveznünk más pártok funkcionáriusait. A beszervezésre

annak köszönhetően került sor, hogy kompromittáló anyagok vannak a kezünkben.

Az emberek a leleplezéstől való félelmükben hajlandóak együttműködni velünk. […]

A politikai rendőrség nagy segítséget nyújt a pártnak. Pártközi tanácskozások előtt

általában sikerül megtudnunk, mi a szándéka politikai ellenfeleinknek, s ennek

köszönhetően idejében tájékoztatjuk mindenről a kommunista párt vezetőségét.

Megszerveztük a telefonlehallgatásokat. Most lehallgatjuk a miniszterelnök és a

pártvezetők minden fontosabb telefonbeszélgetését, és a legfontosabbakról jelentést

teszünk Rákosi elvtársnak.” *(Péter Gábor, a politikai rendőrség vezetőjének beszámolója;*

*1947. április)*

**a) Melyik párt irányítása alatt állt a politikai rendőrség?** *(1 pont)*

……………………………………………………………………………………………

**b) Emeljen ki a szövegből két olyan elemet, amely azt igazolja, hogy a politikai**

**rendőrség az a) pontban megnevezett párt fontos törvénytelen eszköze volt a kizárólagos**

**hatalomgyakorlásért vívott küzdelemben!** *(Elemenként 0,5 pont.)*

…………………………………………………………………………………………………

…………………………………………………………………………………………………

....................................................................................................................................................

**c) Nevezze meg azt a politikai rendszert, amelynek megteremtésében igen fontos**

**szerepe volt a politikai rendőrségnek!** (*1 pont)*

……………………………………………………………………………………………

**10. Rákosi-korszak (Összesen 3 pont.)**

**a)** kommunista párt *vagy* Magyar Kommunista Párt *vagy* MDP (Magyar Dolgozók Pártja)

*(1 pont)*

**b)** Pl.: Ügynökök beépítése más pártokba. *vagy* Más pártok tisztségviselőinek megzsarolása.

*vagy* A miniszterelnök telefonjainak lehallgatása. *vagy* Más pártok vezetőinek lehallgatása.

*(Elemenként 0,5 pont.) (Egyéb hasonló tartalmú és a szövegből kielemezhető válaszok is*

*elfogadhatók.)*

**c)** Rákosi-rendszer *vagy* diktatúra *vagy* pártállam vagy proletárdiktatúra *vagy* totális diktatúra

*vagy* egypártrendszer *vagy* kommunista diktatúra*(1 pont)*